Comac C919
Comac C919 – Kinijos aviacijos koncerno Comac“ sukurtas siaurafiuzeliažis, dvimotoris komercinis reaktyvinis lėktuvas. Lėktuvo kūrimo programa pradėta 2008 m., o 2015 m. buvo pagamintas pirmasis C919 orlaivis. 2017 m. gegužės 5 d. C919 atliko pirmąjį bandomąjį skrydį. Šie lėktuvai skirti konkuruoti su „Boeing 737 MAX“ ir „Airbus A320neo“ orlaiviais. Lktuvo indekse esanti "C" raidė simbolizuoja tike įmonę (Comac), tiek ir Kiniją (angl. China). dar vienas paaiškinimas - kad šia raide žymimas trečaisis globalus aviacijos gamintojas po "A" (Airbus) ir "B" (Boeing). Lėktuvo sukūrimo projekto biudžetas buvo numatytas 58 mlrd. juanių (9,5 mlrd. JAV dolerių) dydžio, tačiau faktiniai kaštai vertinami apie 20 mlrd. JAV dolerių. Gamybos pradžioje buvo planuojama, kad pirmieji lėktuvai užsakovams bus perduoti 2021 m., tačiau praktikoje tai įvyko tik 2022 m. pabaigoje. Lėktuvas talpina nuo 156 iki 168 keleivių, gali nuskristi virš 5,5 tūkst. km. Pirmieji užsakymai paskelbti 2010 m. Žuai (Zhuhai) aviacijos parodoje. 2018 m. kompanija turėjo virš 300 tvirtų užsakymų ir apie 700 įsipareigojimų (opcionų) įsigyti „Comac C919“ orlaivius. Dauguma užsakovų yra iš Kinijos. 2019 m. liepą savo pirmąjį skrydį atliko ketvirtas pagamintas modelis. Dar du orlaiviai bandomąją stadiją praėjo 2019 m. pabaigoje. 2023 m. sausio mėnesį pirmąjį C919 pradėjo eksploatuoti Kinijos aviakompanija China Eastern Airlines.